Renatha Kipaka  – Bukoba  WANAFUNZI
18 wa sekondari katika Halmashauri ya Bukoba mkoani Kagera, wamepata mimba
katika kipindi cha mwaka 2019. Kutokana
na hali hiyo, Ofisa Elimu Sekondari wa halmashauri hiyo, Chacha Mengewa ametaka
masomo ya dini yapewe nafasi ili kujenga maadili. Mengewa
alitoa kauli hiyo jana wakati alipokuwa anajibu maswali yaliyoulizwa na baadhi
ya madiwani kuhusu wingi wa mimba mashuleni. “Ili
kutokomeza mimba mashuleni, wazazi na walezi kwa kushirikiana na Serikali
kuanzia ngazi za vijiji wanatakiwa kuwaelimisha watoto wa kike kwa kuwapa uwazi
na kuwaambia madhara yanayotokana na ubebaji mimba katika umri mdogo,” alisema
Mengewa. Alisema
vipindi vya dini katika shule vipewe kipaumbele ili kuwasaidia kuogopa, maana
mtoto wa kike akipata mimba mfumo wake wa maisha huwa unaishia hapo hasa akiwa
anatokana na familia isiyo na uwezo wa kumwendeleza kielimu. “Niseme
tu ili kuepuka vishawishi hivyo kuwepo na utaratibu wa kuwapa kazi wanafunzi wa
kike ili wawe na muda mchache wa kupumzika, nayo inaweza kusaidia,” alisema
Mengewa. Naye
Mwenyekiti wa Halmashauri hiyo, Murushidi Ngeze ambaye ni diwani wa Kata ya
Rukoma kupitia CCM, alisema ili kutokomeza mimba za kabla ya wakati Jamii ishiriki
kikamilifu ili kuondoa jambo hilo. Wazazi
waondoe mzizi huu kwa kuwajengea mfumo mzuri wa dini watoto kuanzia majumbani hadi
shuleni huko wanakoshinda ili wawe na hofu ya Mungu. “Hembu
tujiulize mtoto anapobeba mimba, mfano yuko kidato cha pili, maisha yake
yanakuwa vipi, maana kwanza anakuwa ni mdogo kiasi kwamba mtoto anamzaa mtoto
na mwisho wa siku anakuwa amepoteza mwelekeo wa maisha yake,” alisema
Ngeze. Alisema
jambo hili niwatake watu wa elimu msingi na sekondari kuainisha jambo hilo ili
liletwe kwenye kamati maalumu kutafuta ufumbuzi wa kuondoa mimba mashuleni,
isiwe wimbo wa kila wakati.